اهتزت الجماعة القروية وادي إفران صباح اليوم الجمعة، على وقع جريمة قتل خايبة مشات الضحية ديالها فتاة ف العشرينات من عمرها. الضحية حسب مصدر محلي، لـ”كود”، لقاو راسها مقطع راسها فواحد المكان خاوي بين أزرو ومريرت. ووفق ما كشفت عنه مصادر “كود”، فإن الجثة ديال هاد الفتاة مشات لمستودع الأموات بالمستشفى الإقليمي بمدينة أزرو من أجل إخضاعها لعملية التشريح الطبي اللي طالبات بيه النيابة العامة المختصة. المعلومات الأولية اللي توصلات ليها “كود” تشير إلى أن الفرضيات كولها كتقول أن الانتقام يقف وراء هاد الجريمة. هاد الانتقام، تضيف مصادر “كود”، عندو علاقة بطليق الهالكة. هذه الأخيرة عاد طلقات هادي أسابيع قليلة وكانت عندها خلافات مع الطليق ديالها اللي كيحقو معاه الجدارمية التي تواصل تحرياتها فهاد الجريمة البشعة. وكشفت المصادر نفسها أن الهالكة تعرضت لطعنات قاتلة على مستوى العنق، حيث عثر عليها مجموعة من العمال والعاملات ف واحد الضيعة فلاحية وراسها مزال كيقطر بالدم، مما يؤكد أنها تعرضت للذبح خلال الساعات الأولى من صباح اليوم. 
تفاصيل جريمة ذبح امرأة ف وادي إفران هاد الصباح :فرضية الانتقام واردة بزاف